CELEX: 62019TA0107
Language: sl
Date: 2020-11-25 00:00:00
Title: Zadeva T-107/19: Sodba Splošnega sodišča z dne 25. novembra 2020 – ACRE/Parlament (Institucionalno pravo – Evropski parlament – Odločba, s katero so nekateri odhodki politične stranke razglašeni za nedovoljene za namene subvencije za leto 2017 – Uredba (ES) št. 2004/2003 – Prepoved financiranja nacionalne politične stranke – Prispevek ali darilo nacionalne politične stranke – Načelo dobrega upravljanja – Pravna varnost – Enako obravnavanje – Odločba o dodelitvi prispevka politični stranki za leto 2019 in o tem, da se predhodno financiranje v višini 100-odstotnega najvišjega zneska prispevka pogojuje z nekaterimi predhodnimi povračili – Uredba (EU, Euratom) št. 1141/2014 – Pravica do obrambe)

25.1.2021   
            
            
               SL
            
            
               Uradni list Evropske unije
            
            
               C 28/36
            
         
      Sodba Splošnega sodišča z dne 25. novembra 2020 – ACRE/Parlament
      (Zadeva T-107/19) (1)
      
      (Institucionalno pravo - Evropski parlament - Odločba, s katero so nekateri odhodki politične stranke razglašeni za nedovoljene za namene subvencije za leto 2017 - Uredba (ES) št. 2004/2003 - Prepoved financiranja nacionalne politične stranke - Prispevek ali darilo nacionalne politične stranke - Načelo dobrega upravljanja - Pravna varnost - Enako obravnavanje - Odločba o dodelitvi prispevka politični stranki za leto 2019 in o tem, da se predhodno financiranje v višini 100-odstotnega najvišjega zneska prispevka pogojuje z nekaterimi predhodnimi povračili - Uredba (EU, Euratom) št. 1141/2014 - Pravica do obrambe)
      (2021/C 28/56)
      Jezik postopka: angleščina
      
         Stranke
      
      
         Tožeča stranka: Alliance of Conservatives and Reformists in Europe (ACRE) (Bruselj, Belgija) (zastopnika: E. Plasschaert in E. Montens, odvetnika)
      
         Tožena stranka: Evropski parlament (zastopnika: C. Burgos in S. Alves, agenta)
      
         Intervenientka v podporo tožene stranke: Autorité pour les partis politiques européens et les fondations politiques européennes (zastopnika: M. Adam in A. Cilea, agenta)
      
         Predmet
      
      Predlog, ki temelji na členu 263 PDEU se nanaša, na eni strani, na delno razglasitev ničnosti odločbe Parlamenta z dne 10. decembra 2018, s katero so bili nekateri odhodki razglašeni za nedovoljene za namene subvencije za leto 2017 in s katero je bila odrejeno povračilo darila, ter na drugi strani, na razglasitev ničnosti odločbe Parlamenta FINS-2019-5, ki je bila tožeči stranki vročena 14. januarja 2019 o dodelitvi prispevka tožeči stranki za leto 2019, v delu v katerem je v tej odločbi predhodno financiranje v višini 100 % najvišjega zneska prispevka pogojeno z nekaterimi predhodnimi povračili.
      
         Izrek
      
      
                  1.
               
               
                  Odločba Parlamenta z dne 10. decembra 2018, s katero so nekateri odhodki razglašeni za nedovoljene za namene subvencije za leto 2017 in s katero je odrejeno vračilo darila, se razglasi za nično v delu, v katerem so bili odhodki, ki se nanašajo na konferenco, ki je od 13. do 15. julija 2017 potekala v Kampali (Uganda), in sicer 91 546,58 EUR, opredeljeni kot odhodki, nedovoljeni za financiranje.
               
            
                  2.
               
               
                  Odločba Parlamenta FINS-2019-5 z dne 14. januarja 2019 o dodelitvi prispevka Alliance of Conservatives and Reformists in Europe (ACRE) za leto 2019 se razglasi za nično, ker je v njenem členu I.5.1 plačilo predhodnega financiranja v višini 100 % največjega zneska prispevka pogojeno s nekaterimi predhodnimi povračili.
               
            
                  3.
               
               
                  V preostalem se tožba zavrne.
               
            
                  4.
               
               
                  Evropski parlament poleg svojih stroškov nosi tretjino stroškov, ki so nastali ACRE. ACRE nosi dve tretjini svojih stroškov.
               
            
                  5.
               
               
                  Organ za evropske politične stranke in evropske politične fundacije nosi svoje stroške.
               
            
         (1)  UL C 139, 15.4.2019.